**Principalele prevederi ale proiectului și condițiile**

**ce au impus elaborarea proiectului de act normativ**

Proiectul hotărârii de Guvern cu privire la transmiterea unui teren se inițiază în temeiul prevederilor art.6 alin.(1) lit.a1) şi art.14 alin.(1) lit.c) din Legea nr.121/2007 privind administrarea şi deetatizarea proprietăţii publice, art.5 alin.(5) din Legea nr.29/2018 privind delimitarea proprietăţii publice, și prevede transmiterea din administrarea Agenției Proprietății Publice (gestiunea Întreprinderii de Stat „Administrația de Stat a Drumurilor”) în administrarea Serviciului Vamal, a terenului cu suprafaţa de 0,1604 ha cu numărul cadastral 6240111785, proprietate publică, domeniul public al statului, amplasat în sat. Unguri, r-nul Ocnița.

Anterior, conform Titlului de autentificare a dreptului deţinătorului de teren nr. 6240000077 din 29.05.2002, eliberat de către Consiliul local al comunei Calarașovca, Serviciul Vamal deținea în folosință terenul cu suprafața de 0,1604 ha (postul vamal ”Unguri”), amplasat în UAT Unguri, r-nul Ocnița, ***ulterior***, ca rezultat al executării lucrărilor de delimitare a terenurilor proprietate publică a statului ocupate de drumurile naţionale, în temeiul Hotărîrii Guvernului nr. 362  din  17.05.2011 și a Titlului de autentificare a dreptului deţinătorului de teren din 02.07.2012, în Registrul bunurilor imobile a fost înregistrat terenul cu nr. cadastral 6240111061 cu suprafața de 2,5892 ha proprietate publică a statului, gestiunea Î.S. ”Administrației de Stat a Drumurilor”, care a inclus și terenul postului vamal ”Unguri”.

La solicitarea Serviciului Vamal, cu acordul Agenției Proprietății Publice și a Întreprinderii de Stat „Administrația de Stat a Drumurilor” au fost executate lucrări cadastrale de separare a terenului postului vamal ”Unguri” (*suprafaţa de 0,1604 ha cu numărul cadastral 6240111785*), din terenul cu nr. cadastral 6240111061 cu suprafața de 2,5892 ha, proprietate publică a statului, gestiunea Î.S. ”Administrației de Stat a Drumurilor”, pentru transmiterea ulterioară a acestuia în administrarea Serviciului Vamal.

Promovarea și adoptarea hotărârii respective, în conformitate cu prevederile art.28 alin.(1) lit.a) din din Legea cadastrului bunurilor imobile nr.1543/1998, va servi ca temei pentru înregistrarea terenurilor respective în Registrul bunurilor imobile ca proprietate publică a statului (domeniul public), din administrarea Serviciului Vamal și aducerea în concordanță cu prevederile art. 10 alin. (4) din Codul vamal al Republicii Moldova  nr. 1149/2000 care stipulează că bunurile organelor vamale sînt proprietate de stat, iar Serviciul Vamal administrează aceste bunuri.